Biblija (Tomislav Dretar)/Zakon o naziratskom zavjetu


Zakon o naziratskom zavjetu 

6 1 ALLAH reče Musi: 
2 » Govori sinovima Izrailovim i reci im: Kad se jedan čovjek ili jedna žena zauzmu zavjetom naziratskim posvetom ALLAHU, 
3 taj nazir uzdržavaće se od  vina i alkoholiziranih pića: on neće piti ni octa od vina ni octa od alkohola; on neće piti ni jednu vrstu soka od grožđa, i neće jesti grožđa niti suhog grožđa. 
4 Tokom cijelog doba svojeg nazirata, brijač neće proći po njegovoj glavi; 
5 sve do ispunjenja vremena na koje se posvetio ALLAHU, on će biti svet, pustiće rasti slobodno kosu na svojoj glavi.
6 Tokom cijelog tog vremena svojeg posvećenja ALLAHU, on se neće naći pokraj nekog mrtvaca. 
7 Bilo da je to za njegovog oca ili njegovu majku, za njegovog brata ili njegovu sestru, on se neće skrnaviti dodirom s njima  ako su oni upravo umrli, jer on na svojoj glavi nosi posvećenje svojem Allahu. 
8 Tokom cijelog vremena svojeg nazirata, on će biti svet za ALLAHA.
 9 Ako, iznenadno, neko umre iznenadno pokraj njega, oskrnavljujući njegovu posvećenu glavu on će obrijati glavu na dan svojeg *očišćenja; on će ju obrijati sedmi dan, 
10 a osmog dana odnijeće svećeniku, na ulaz u *šator susretanja, dvije grlice ili dva mlada goluba; 
11 svećenik će ponuditi jednog kao žrtvu  za grijeh, drugi kao holokaust i izvešće za nazira obred odrješenja od grijeha koji će biti počinjen radi te smrti. Tog istog dana, nazir će *posvetiti svoju glavu, 
12 on će se nanovo posvetiti ALLAHU na vrijeme nazirata koje si je odredio i donijeće  jedno janje od godinu dana kao žrtvu odštete. Prethodni dani neće se računati, zbog činjenice da je njegov nazirat bio oskvrnjen. «
13 Evo zakona koji se odnosi na nazira: dana kad se ispunjava vrijeme njegovog nazirata, dovodi se on na ulaz u šator susretanja 
14 i donosi svoj dar ALLAHU: jedno janje od godinu dana bez nedostatka kao holokaust, jednu ovčicu od godinu dana bez nedostatka kao žrtvu za grijeh, i jednog ovna bez grješke kao žrtvu mira; 
15 jednu korpu kruha  bez *kvasa načinjenog od bijelog brašna, kolače umiješene s uljem i palačinke bez kvasa  premazane uljem, s milodarom i zahtijHavanim libacijama. 
16 Svećenik ih donosi pred ALLAHA i nudi njegovu žrtvu  za grijeh i holokaust. 
17 Glede ovna, on ga nudi ALLAHU kao žrtvu mira s korpom beskvasnog kruha; uz to svećenik čini ponudu i zahtijHavanu libaciju. 
18 Nazir tad obrije svoju  posvećenu glavu na ulazu u šator susretanja, on uzima  vlasi sa svoje posvećene glave i baca ih u vatru  pod žrtvu mira. 
19 Svećenik uzima plećku ovnovu kad bude pečena, s jednim kolačem bez kvasa iz korpe i jednom palačinkom bez kvasa; on ih stavlja u ruke naziru  nakon što je obrijao znak svojeg nazirata. 
20 Svećenik ih nudi ALLAHU uz jednu kretnju nuđenja; to je jedna sveta stvar  koja pripada svećeniku, uz prsa koja je ponudio i butinu koju je predujmio. Nakon toga, nazir moći će piti vina. 
21 Takav je zakon glede nazira koji je načinio zavjet; takav je milodar koji duguje ALLAHU za svoj nazirat; ne računajući ono što bi mogao udesiti kasnije. On će se prikloniti zavjetu koji bude dao poštujući zakon  nazirata kojem se posvetio.

Zakon o naziratskom zavjetu